Kaltanėnai
Kaltanėnai – miestelis Švenčionių rajono savivaldybės šiauriniame pakraštyje, 10 km į šiaurę nuo Švenčionėlių. Seniūnijos ir seniūnaitijos centras. Miestelis yra kelių  111  Utena–Kaltanėnai–Švenčionys  ir  114  Molėtai–Kaltanėnai–Ignalina  sankryžoje. Pro Kaltanėnus nutiestas Utenos–Švenčionėlių geležinkelis. Veikia biblioteka, paštas (LT-18028), turizmo ir pramogų centras „Prie Žeimenos“, Kaltanėnų ugdymo ir turizmo centras (buvusi pagrindinė mokykla).